stanford-oval/wikipedia huggingface dataset:
วัดพิชัยสงคราม (จังหวัดสมุทรปราการ)

ระวังสับสนกับ วัดพิชัยสงคราม
| วัดพิชัยสงคราม |
| --- | --- |


ชื่อสามัญ: วัดพิชัยสงคราม, วัดโพธิ์, วัดนอก
ที่ตั้ง: เลขที่ 29 ถนนประโคนชัย ตำบลปากน้ำ อำเภอเมืองสมุทรปราการ จังหวัดสมุทรปราการ 10270
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพิชัยสงคราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ ฝั่งตรงข้ามแม่น้ำเจ้าพระยาคือวัดพระสมุทรเจดีย์
วัดพิชัยสงครามสร้างเมื่อประมาณ พ.ศ. 2253 เดิมเรียกว่า วัดโพธิ์ หรือ วัดนอก คาดว่าได้รับพระราชทานวิสุงคามสีมาแต่เดิมประมาณ พ.ศ. 2253 ได้รับการบูรณะในสมัยกรุงรัตนโกสินทร์ตอนต้น เมื่อพระยาพิชัยสงครามนำกำลังพลมาสร้างป้อมปราการ 4 ป้อมภายในเขตวัด ได้แก่ ป้อมประโคนชัย ป้อมกายสิทธิ์ ป้อมนารายณ์ปราบศึก และป้อมปราการ ต่อมาเมื่อรัชกาลที่ 2 เสด็จพระราขดำเนินทอดผ้าพระกฐินที่วัดแห่งนี้ ทรงพระราชทานนามวัดใหม่ว่า "วัดพิชัยสงคราม" ขณะที่ป้อมปราการในวัดถูกรื้อถอนออก คงเหลือแต่ชื่อถนนสายต่าง ๆ
พระเจดีย์ของวัดเป็นพระเจดีย์ทรงเครื่องก่อสร้างเป็นรูปทรงระฆังประดับถ้วยชามเบญจรงค์ มีสร้อยสังวาลย์คล้องเป็นลายปูนปั้น และบัวกลุ่มปูนปั้นประดับรอบเจดีย์ 3 ชั้น อุโบสถหลังเก่าเป็นศิลปะสมัยกรุงศรีอยุธยาซึ่งได้ขึ้นทะเบียนเป็นโบราณสถานแห่งชาติ อุโบสถใหม่เป็นทรงปราสาทจัตุรมุข ศิลปะและสถาปัตยกรรมแห่งยุครัตนโกสินทร์ มีศาลาการเปรียญทรงไทย จุได้หลายร้อยคน หอประชุมเฉลิมพระเกียรติสมเด็จพระนางเจ้าพระบรมราชินีนาถ สร้างเมื่อปี พ.ศ. 2547 สำหรับใช้ประชุมพระสังฆาธิการและจัดกิจกรรมต่าง ๆ
วัดบ้านไร่เจริญผล

| วัดบ้านไร่เจริญผล |
| --- | --- |

ที่ตั้ง: เลขที่ 130 หมู่ที่ 5 ทางหลวงชนบท สค.2004 ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูรัตนธรรมโสภณ (สุทัศน์ ถิรจิตฺโต)
 สถานีย่อยพระพุทธศาสนา
วัดบ้านไร่เจริญผล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในหมู่ที่ 5 บ้านไร่ ตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร
ประวัติ

วัดบ้านไร่เจริญผลเป็นวัดมอญ สร้างเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เดิมมีเนื้อที่ 25 ไร่ เนื่องจากวัดนี้อยู่ติดกับคลองที่มีเรือเครื่องวิ่งผ่านไปมาเป็นประจำ จึงถูกคลื่นซัดเซาะที่ของวัดลงน้ำไปเสียเป็นจำนวนมาก ปัจจุบันมีเนื้อที่เหลือ 17 ไร่ 60 ตารางวา ทางทิศใต้จดคลองสนามชัย ทิศตะวันออกจดโรงเรียน ทิศตะวันตกจดคลองวัดบ้านไร่
อาคารเสนาสนะ

อุโบสถกว้าง 5.50 เมตร ยาว 12.50 เมตร สร้างเมื่อ พ.ศ. 2485 เป็นอาคารเครื่องไม้หลังคาซ้อนชั้น 2 ชั้น หลังคามุงกระเบื้องซีเมนต์สีแดงใช้ปูนปั้นทับสันหลังคา ช่อฟ้าใบระกาปั้นปูนเป็นรูปหงส์ทาสีทอง มีประตูทางเข้าทั้งสองด้านด้านละ 2 ประตู ผนังอุโบสถไม้ทำเป็นช่องหน้าต่างด้านละ 5 ช่อง ทาสีขาว ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 42 นิ้ว ทำจากมรกตซึ่งเป็นศิลปะแบบมอญ นำมาจากประเทศพม่า
เจดีย์พระพุทธรัตนชยันตมหาเจดีย์สร้างขึ้นเมื่อปี พ.ศ. 2556 เป็นจดีย์ทรงมอญ สีเหลืองทองอร่าม จำลองจากเจดีย์ชเวดากองที่พม่า มีความกว้าง 29 เมตร สูง 29 เมตร ด้านในบรรจุพระบรมสารีริกธาตุ ส่วนบนของเจดีย์บรรจุหินหยกทั้ง 8 ที่นำมาจากพม่า
ศาลาการเปรียญกว้าง 15.50 เมตร ยาว 22 เมตร สร้างเมื่อ พ.ศ. 2512 หอสวดมนต์กว้าง 11 เมตร ยาว 24.75 เมตร สร้างเมื่อ พ.ศ. 2540 กุฏิสงฆ์จำนวน 8 หลัง เป็นอาคารครึ่งตึกครึ่งไม้ 8 หลัง ศาลาอเนกประสงค์กว้าง 12 เมตร ยาว 21.30 เมตร เป็นอาคารคอนกรีตเสริมเหล็ก ศาลาบำเพ็ญกุศลจำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง เจดีย์เก่า 2 องค์ อาคารเสนาสนะอื่น ๆ ได้แก่ หอระฆังและโรงครัว วัดยังมีเรือโบราณตั้งไว้ที่ด้านหลังของพระพุทธปฏิมากรหยกขาว
กิจกรรม

วัดดำรงรักษาประเพณีมอญ เช่น ในวันสงกรานต์ มีแห่หงส์ธงตะขาบ งานเทศกาลลอยกระทงของไทยซึ่งจะจัดเป็นประจำทุกปี วัดมีตลาดนัดในวันจันทร์ วันพฤหัสบดี และวันเสาร์
รายนามเจ้าอาวาส

พระจุ๊
พระตั้ว
พระเร
พระมหาแน๊ต
พระวงศ์
พระเครื่อง
พระมาก
พระเอม
พระเชิญ
พระครูรัตนธรรมโสภณ (พ.ศ. 2509–ปัจจุบัน)
วุฒิศักดิ์ มณีสุข

| ข้อมูลส่วนตัว |
| --- | --- | --- | --- |
ชื่อเต็ม:  วุฒิศักดิ์ มณีสุข
วันเกิด:  26 สิงหาคม พ.ศ. 2529 (38 ปี)
สถานที่เกิด:   จังหวัดนครปฐม ประเทศไทย
ส่วนสูง:  1.81 m (5 ft 11 1⁄2 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  ราชนาวี
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2550–2552 |  นครปฐม ยูไนเต็ด |  56 |  (0) |
| พ.ศ. 2553 |  พัทยา ยูไนเต็ด |  11 |  (0) |
| พ.ศ. 2554 |  ศรีราชา บ้านบึง |   |   |
| พ.ศ. 2555 |  บีอีซี เทโรศาสน |   |   |
| พ.ศ. 2556 |  ราชบุรี |   |   |
| พ.ศ. 2557 |  เพื่อนตำรวจ |   |   |
| พ.ศ. 2558 |  ราชนาวี |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 ธันวาคม พ.ศ. 2557
วุฒิศักดิ์ มณีสุข ชื่อเล่น บอย เป็นนักฟุตบอลระดับอาชีพชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
ประวัติ

วุฒิศักดิ์ มณีสุข เป็นนักกีฬาฟุตบอล ผู้เคยทำหน้าที่ร่วมกับทีมนครปฐม ยูไนเต็ด รวมถึงสโมสรฟุตบอลธนาคารกรุงเทพ ตลอดจนเป็นนักฟุตบอลตำแหน่งกองหลังรายสำคัญ ผู้เคยทำหน้าที่ร่วมกับทีมพัทยา ยูไนเต็ด, ศรีราชา บ้านบึง, บีอีซี เทโรศาสน, ราชบุรี และเพื่อนตำรวจ ก่อนที่จะเข้าร่วมสังกัดสโมสรฟุตบอลราชนาวีในการแข่งขันไทยพรีเมียร์ลีก 2558
แหล่งข้อมูลอื่น

Official team website เก็บถาวร 2009-03-31 ที่ เวย์แบ็กแมชชีน
วัดพิพัฒน์มงคล

| วัดพิพัฒน์มงคล |
| --- | --- |
หลวงพ่อทองคำวัดพิพัฒน์มงคล

ที่ตั้ง: ตำบลทุ่งเสลี่ยม อำเภอทุ่งเสลี่ยม จังหวัดสุโขทัย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพิพัฒน์มงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งเสลี่ยม อำเภอทุ่งเสลี่ยม จังหวัดสุโขทัย
แต่เดิมเป็นวัดร้างที่ตั้งอยู่กลางทุ่งนา สันนิษฐานว่ามีอายุราว 700 ปี แต่ไม่มีหลักฐานทางโบราณคดีอื่น ๆ พบเพียงรากฐานอุโบสถและเจดีย์โบราณเท่านั้น ที่จมอยู่ใต้พื้นดินลึกลงไปประมาณ 1.50 เมตร ในพื้นที่บริเวณส่วนกลางของวัด ตั้งวัดเมื่อวันที่ 17 มกราคม พ.ศ. 2528 ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 เดิมมีที่ดิน  20 ไร่ ปัจจุบันได้ขยายเป็น 203 ไร่
อาคารเสนาสนะที่สำคัญ ได้แก่ มหาวิหารหลวงพ่อทองคำ รูปแบบสถาปัตยกรรมล้านนา ภายในประดิษฐาน หลวงพ่อทองคำ หรือ พระพุทธสุโขโพธิ์ทอง ซึ่งมีขนาดต่าง ๆ รวมทั้งหมดหลายสิบองค์ เป็นพระพุทธรูปโบราณที่มีสินแร่ทองคำโบราณหลอมรวมอยู่ในองค์พระหนักหลายกิโลกรัม ศิลปะสุโขทัยและศิลปะเชียงแสน ปางมารวิชัย เป็นพระพุทธรูปศักดิ์สิทธิ์ที่มีเทพรักษา
ใกล้กับมหาวิหารหลวงพ่อทองคำคือ พุทธวิหารลายคำ เป็นวิหารที่ผสมผสานศิลปะของวิหารไทลื้อและวิหารที่หลวงพระบางของลาว วิหารสร้างด้วยไม้สักทองมีอายุประมาณ 100 ปี มีความกว้าง 15 เมตร แบบย่อมุม ความยาว 32 เมตร ฐานเป็นปูนบัวคว่ำ ฝาผนังบุสองชั้น หลังคาลดหลั่น 3 มุข 2 ชายคา ตัวเรือนประดับด้วยช่อฟ้า ใบระกา หางหงส์แกะสลัก ลงรักปิดทองคำแท้ 99.99 เปอร์เซ็นต์ ภายในประดิษฐาน หลวงพ่อทันใจ ขนาดหน้าตัก 16 นิ้ว อายุประมาณ 400 ปี มีพุทธลักษณะทรงเครื่องเทริดกษัตริย์ ปิดทองคำแท้
ฤดูพายุไซโคลนมหาสมุทรอินเดียเหนือ พ.ศ. 2566

| ฤดูพายุไซโคลนมหาสมุทรอินเดียเหนือ พ> ศ. 2566 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 30 มกราคม พ.ศ. 2566
ระบบสุดท้ายสลายตัว: ฤดูกาลกำลังดำเนินอยู่ปัจจุบัน
พายุมีกำลังมากที่สุด

ชื่อ: โมคา
 • ลมแรงสูงสุด: 215 กม./ชม. (130 ไมล์/ชม.) (เฉลี่ย 3 นาที)
 • ความกดอากาศต่ำที่สุด: 931 hPa (มิลลิบาร์)
 
สถิติฤดูกาล
พายุดีเปรสชัน: 3 ลูก (1 ลูกอย่างไม่เป็นทางการ)
พายุดีเปรสชันหมุนเร็ว: 2 ลูก (1 ลูกอย่างไม่เป็นทางการ)
พายุไซโคลน: 2 ลูก (1 ลูกอย่างไม่เป็นทางการ)
พายุไซโคลนกำลังแรง: 2 ลูก
พายุไซโคลนกำลังแรงมาก: 2 ลูก
ผู้เสียชีวิตทั้งหมด: 475 คน
ความเสียหายทั้งหมด: 1.5 พันล้านดอลลาร์สหรัฐ (ค่าเงิน USD ปี 2023)
 
ฤดูพายุไซโคลนมหาสมุทรอินเดียเหนือ 2564, 2565, 2566, 2567, 2568
ฤดูพายุไซโคลนมหาสมุทรอินเดีย พ.ศ. 2566 คือรอบของพายุหมุนเขตร้อนที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภาพรวมฤดูกาล

| --- | --- |
  พายุดีเปรสชัน (≤51 กม./ชม.):   พายุไซโคลนกำลังแรงมาก (118–165 กม./ชม.)
  พายุดีเปรสชันหมุนเร็ว (52–61 กม./ชม.):   พายุไซโคลนกำลังแรงอย่างมาก (166–221 กม./ชม.)
  พายุไซโคลน (62–87 กม./ชม.):   พายุซูเปอร์ไซโคลน (>222 กม./ชม.)
  พายุไซโคลนกำลังแรง (88–117 กม./ชม.):
รายชื่อพายุ

ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ อย่างไรก็ตาม ถ้าหากพายุอ่อนกำลังเป็นพายุดีเปรสชันก่อนเข้ามาแอ่ง แล้วทวีความรุนแรงภายหลังจากเข้ามาแอ่งแล้ว จะได้รับการตั้งชื่อใหม่
ผลกระทบ

ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2566 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2023 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2566
ฤดูพายุไซโคลนมหาสมุทรอินเดีย
ฤดูพายุเฮอริเคนแปซิฟิก พ.ศ. 2566
ฤดูพายุไต้ฝุ่นแปซิฟิก พ.ศ. 2566
ฤดูพายุเฮอริเคนแอตแลนติก พ.ศ. 2566
ฤดูพายุไซโคลนมหาสมุทรอินเดียตะวันตก-ใต้: 2565–2566, 2566–2567
ฤดูพายุไซโคลนภูมิภาคออสเตรเลีย: 2565–2566, 2566–2567
ฤดูพายุไซโคลนแปซิฟิกใต้: 2565–2566, 2566–2567
แหล่งข้อมูลอื่น

กรมอุตุนิยมวิทยาอินเดีย (อังกฤษ)
ศูนย์เตือนไต้ฝุ่นร่วม (อังกฤษ)
| ฤดูพายุไซโคลนมหาสมุทรอินเดียเหนือ พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
วีทีวี2

| --- | --- |

ประเทศ: เวียดนาม
พื้นที่แพร่ภาพ: เวียดนาม ทวีปเอเชีย ทั่วโลก
แบบรายการ
ภาษา: ภาษาเวียดนาม ภาษาฝรั่งเศส (รายการเฉพาะ) ภาษาอังกฤษ (รายการเฉพาะ)
ระบบภาพ: 576i (PAL) 576i 16:9 (SDTV) 1080i (HDTV)
ความเป็นเจ้าของ
เจ้าของ: สถานีวิทยุโทรทัศน์แห่งประเทศเวียดนาม
ช่องรอง: วีทีวี1, วีทีวี3 และ วีทีวี4
ประวัติ
เริ่มออกอากาศ:  (1990-01-01) 1 มกราคม ค.ศ. 1990 (34 ปี)
ลิงก์
เว็บไซต์: http://www.vtv.vn
วีทีวี2 หรือ VTV2 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 1 มกราคม ค.ศ. 1990 รายการส่วนใหญ่ที่ออกอากาศ ส่วนมากจะเป็นรายการการศึกษาและวัฒนธรรม
ในปี ค.ศ. 2012 สถานีช่องวีทีวี 2 ออกอากาศ 24 ชั่วโมง ต่อวัน
ดูเพิ่ม

สถานีวิทยุโทรทัศน์แห่งประเทศเวียดนาม
รายการออกอากาศของสถานีโทรทัศน์เวียดนาม
แหล่งข้อมูลอื่น

เว็บไซต์อย่างเป็นทางการ
รายการออกอากาศของสถานีโทรทัศน์เวียดนาม
รายชื่อสถาบันอุดมศึกษาในประเทศกัมพูชา

นี่คือรายชื่อสถาบันอุดมศึกษาในประเทศกัมพูชาตามบัญชีของกระทรวงอบรม ยุวชน และกีฬา (ក្រសួងអប់រំ យុវជន និងកីឡា) เรียงตามลำดับอักษรไทย
ในประเทศกัมพูชา มหาวิทยาลัย (university) เรียกว่า สากลวิทยาลัย (សាកលវិទ្យាល័យ) ส่วนคำว่า มหาวิทยาลัย (មហាវិទ្យាល័យ) นั้นมักใช้เรียกหน่วยงานระดับรอง เช่น คณะ (faculty) หรือวิทยาลัย (college) ขณะที่สถาบัน (institute) จะเรียก วิทยาสถาน (វិទ្យាស្ថាន) นอกจากนี้ สถาบันอุดมศึกษาบางแห่งก็เรียกว่า ศาลา (សាលា) และ สภา (សភា)
การศึกษาอย่างเป็นระบบระเบียบในกัมพูชานั้นยุติลงและผู้มีการศึกษาหลายคนหลบหนีออกจากประเทศในช่วงเขมรแดงเรืองอำนาจระหว่าง ค.ศ. 1975–1979 แต่เมื่อระบอบเขมรแดงสิ้นสุดลง การศึกษาก็ได้รับการฟื้นฟูขึ้นจากศูนย์จนกลายเป็นระบบสมัยใหม่ในปัจจุบัน ประกอบด้วยการเรียนตั้งแต่เกรด 1 (เริ่มที่อายุ 6 ปี) จนถึงเกรด 12 สำหรับระดับสามัญ เมื่อพ้นจากนี้แล้ว ผู้เรียนจะต้องสอบเพื่อศึกษาต่อในระดับอุดมศึกษา
ดูเพิ่ม

การศึกษาในประเทศกัมพูชา
กระทรวงอบรม ยุวชน และกีฬา (ក្រសួងអប់រំ យុវជន និងកីឡា; Ministry of Education, Youth and Sport)
คณะกรรมาธิการรับรองคุณภาพอบรมในกัมพูชา (គណៈកម្មាធិការទទួលស្គាល់គុណភាពអប់រំនៃកម្ពុជា; Accreditation Committee of Cambodia)
วัดพิชัย (กรุงเทพมหานคร)

| วัดพิชัย |
| --- | --- |

ที่ตั้ง: เลขที่ 30 ถนนเสรีไทย แขวงคลองกุ่ม เขตบึงกุ่ม กรุงเทพมหานคร 10240
ประเภท: วัดราษฎร์
นิกาย: มหานิกาย
เจ้าอาวาส: พระครูสุภัทรสีลคุณ
 สถานีย่อยพระพุทธศาสนา
วัดพิชัย เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคลองกุ่ม เขตบึงกุ่ม กรุงเทพมหานคร มีเนื้อที่รวมประมาณ 6 ไร่ 71 ตารางวา อาณาเขตทิศเหนือจรดชุมชนวัดพิชัย ทิศตะวันออกจรดคลองสาธารณะวัดพิชัย ทิศใต้จรดคลองแสนแสบ และทิศตะวันตกจรดชุมชนวัดพิชัย
วัดพิชัยสร้างเมื่อปี พ.ศ. 2410 โดยนายแก่นและนางน้อย คงบำรุง เป็นผู้บริจาคที่ดินเพื่อสร้างวัด ผู้ดำเนินการก่อสร้างได้แก่พระอธิการหนูและราษฎรที่มีจิตศรัทธาร่วมกันบริจาคทรัพย์สร้างเสนาสนะ วัดได้รับพระราชทานวิสุงคามสีมาเมื่อ พ.ศ. 2425  พื้นที่เขตวิสุงคามสีมากว้าง 15.21 เมตร ยาว 24 เมตร
อาคารเสนาสนะ ได้แก่ ศาลาการเปรียญ กุฏิสงฆ์เป็นอาคาร 2 ชั้น จำนวน 3 แถว กุฏิเจ้าอาวาส ศาลาอเนกประสงค์ 2 หลัง หอระฆัง หอกลอง โรงครัว เรือนเก็บพัสดุ ศาลาบำเพ็ญกุศล 6 หลัง ฌาปนสถาน โรงเรียนพระปริยัติธรรมแผนกธรรม และอุโบสถหลังเก่า ภายในมีพระประธานประจำอุโบสถเป็นพระพุทธรูปปางมารวิชัย หน้าตักกว้าง 41 นิ้ว สูง 59 นิ้ว สร้างเมื่อ พ.ศ. 2410 อุโบสถหลังเก่ากว้าง 11.30 เมตร ยาว 16 เมตร สร้างเมื่อปี พ.ศ. 2425 มีสภาพเก่าชำรุดทรุดโทรม จึงได้มีโครงการที่จะดำเนินการก่อสร้างอุโบสถหลังใหม่ โดยใช้วิธีการสร้างแบบครอบทับหลังเดิม
รายนามเจ้าอาวาส

พระอธิการหนู พ.ศ. 2410–2418
พระอธิการอ้วน พ.ศ. 2418–2435
พระอธิการนุช พ.ศ. 2435–2456
พระอธิการพลัด พ.ศ. 2456–2461
พระอธิการเขียว พ.ศ. 2461–2476
พระอธิการเงิน พ.ศ. 2476–2483
พระอธิการเถิ่ง พ.ศ. 2483–2485
พระอธิการป๊อก พ.ศ. 2485–2501
พระอธิการปลิว พ.ศ. 2501–2502
พระอธิการยัง พ.ศ. 2502–2505
พระอธิการสุเมธ อภิธมฺโม พ.ศ. 2505–2522
พระราชรัตนเมธี พ.ศ. 2522–2526
พระครูวิชัยกิจจานุรักษ์ พ.ศ. 2526–2545
พระครูสุภัทรสีลคุณ พ.ศ. 2545–ปัจจุบัน
รายชื่อสนามกอล์ฟ

รายชื่อสนามกอล์ฟ แบ่งตามประเทศ และเรียงตามตัวอักษร
สนามกอล์ฟในนิวซีแลนด์

สนามกอล์ฟคอรีคลิฟส์ (Kauri Cliffs Golf Course) เมือง นอร์ธแลนด์
สนามกอล์ฟเคปคิดแนปเปอส์ (Cape Kidnappers Golf Course) เมือง ฮอวกส์เบย์
สนามกอล์ฟในไทย

บลู แคนยอน คันทรี คลับ (Blue Canyon Country Club) เมือง ภูเก็ต
สนามกอล์ฟในสกอตแลนด์

สนามกอล์ฟเซนต์แอนดรูส์ (St Andrews Links) เมืองไฟฟ์
สนามกอล์ฟในสหรัฐอเมริกา

สนามกอล์ฟชินนีคอคก์ฮิลส์ (Shinnecock Hills Golf Club) เมืองเซาท์แทมตัน รัฐนิวยอร์ก
สนามกอล์ฟไซเพรซซ์พอยนต์ (Cypress Point Club) เมืองเพบเบิลบีช รัฐแคลิฟอร์เนีย
สนามกอล์ฟแปซิปิกดูนส์ (Pacific Dunes Golf Course) เมืองแบนดอน รัฐออริกอน
สนามกอล์ฟเพบเบิลบีช (Pebble Beach Golf Links) เมืองเพบเบิลบีช รัฐแคลิฟอร์เนีย
สนามกอล์ฟไพน์วัลเลย์ (Pine Valley Golf Club) เมืองคลีเมนทัน รัฐนิวเจอร์ซีย์
สนามกอล์ฟนอร์ทคอร์ส (North Course) เมืองลอสแอนเจลิส รัฐแคลิฟอร์เนีย
สนามกอล์ฟวิสต์ลิงสเตรตส์ (Whistling Straits) เมืองโคฮ์เลอร์ รัฐวิสคอนซิน
สนามกอล์ฟออกัสตาเนชันแนล (Augusta National Golf Club) เมืองออกัสตา รัฐจอร์เจีย
สนามกอล์ฟในไอร์แลนด์เหนือ

สนามกอล์ฟโรยัลเคาน์ตีดาวน์ (Royal County Down Golf Club) เมืองนิวคาสเซิล
สตีล

สตีล เป็นคำทับศัพท์ภาษาอังกฤษจาก steel และ steal สามารถหมายถึง
เหล็กกล้า (steel) เหล็กผสมระหว่าง เหล็ก และคาร์บอน เพื่อเพิ่มความแข็งแรง
ขโมย (steal)
สตีล (บาสเกตบอล) (steal) การปัดลูกบาสเกตบอลไปเข้ามือผู้เล่นอื่นของฝ่ายรับ
สตีล (เบสบอล) (steal)
นอกจากนี้ ชื่อทีมกีฬาว่า
พิตส์เบิร์ก สตีลเลอรส์ (Pittsburgh Steelers)
รายชื่อการ์ดไดซ์โอ

บทความหลัก: ซูเปอร์เซนไทแบทเทิล ไดซ์โอ
ประเภทของการ์ด

การ์ดเรนเจอร์ ซึ่งเป็นการ์ดที่ไว้เรียกตัวละครที่เป็นมนุษย์ เมื่อเล่นจะต้องใช้การ์ดเรนเจอร์ทั้ง5ในการเล่น โดยไม่มีข้อจำกัดเรื่องการกำหนดสีในกลุ่มหรือกำหนดหัวหน้าของหน่วยตัวละครแต่อย่างใด สามารถสร้างขบวนการนักสู้แบบชายล้วน หรือ หญิงล้วน หรือ ขบวนการที่เน้นสีชุดเพียงสีเดียว ตามจินตนาการของผู้เล่น
การ์ดเมกะ ซึ่งเป็นการ์ดที่ไว้เรียกพาหนะหรือหุ่นยนต์ของขบวนการนักสู้ แบ่งออกเป็น2ประเภทย่อยได้แก่
การ์ดเมกะแมชชีน ซึ่งเป็นการ์ดที่ไว้ใช้ในการเรียกพาหนะของขบวนการนักสู้ ให้มาสู้รบหรือสนับสนุนการโจมตีของขบวนการนักสู้ มีทั้งแบบยานรบเดี่ยวและยานรบที่สามารถรวมร่างได้
การ์ดเมกะโรโบ ซึ่งเป็นการ์ดที่ใช้ในการเรียกหุ่นยนต์ของขบวนการนักสู้ ให้มาสู้รบกัน
เมกะ (โรโบ) การ์ด > รุ่นที่1

| รหัส | สถานะ | ตัวละคร | ท่าไม้ตาย / ส่วนเกี่ยวข้อง และค่าพลังเบื้องต้น | ความแข็งแกร่ง | สังกัต | ไดซ์ | เรนเจอร์สกิล |
| --- | --- | --- | --- | --- | --- | --- | --- |
| no1-038 | เมกะ | โกเซย์เกรท | เกรท อิมแพ็ค 3200 | 3000 | (ยังไม่ปรากฏ) | (ยังไม่ปรากฏ) | คอมไบน์ |
| no1-039 | เมกะ | ซีอิค โกเซย์เกรท | ซีอิค สไตร์ค 3400 | 2400 | (ยังไม่ปรากฏ) | (ยังไม่ปรากฏ) | อิไดนารุ อุมิ โนะ จิคาระ (พลังแห่งท้องทะเลอันยิ่งใหญ่) |
| no1-040 | เมกะ | แลนดิค โกเซย์เกรท | แลนดิค สไตร์ค 2400 | 3600 | (ยังไม่ปรากฏ) | (ยังไม่ปรากฏ) | อิไดนารุ โรคุ โนะ จิคาระ(พลังแห่งผืนปฐพีอันยิ่งใหญ่) |
| no1-041 | เมกะ | ชินเคนโอ | ไดชินเคน ซามูไรกิริ 3200 | 3100 | (ยังไม่ปรากฏ) | (ยังไม่ปรากฏ) | ซามูไรกัตไท |
| no1-042 | เมกะ | ชินเคนโอ | ไดชินเคน ซามูไรกิริ 3200 | 3000 | (ยังไม่ปรากฏ) | (ยังไม่ปรากฏ) | ซามูไรเคียวจิน (หุ่นยักษ์ซามูไร) |
| no1-043 | เมกะ | คาบูโตะ ชินเคนโอ | คาบูโตะ ไดไคเทนโฮ 2600 | 3500 | (ยังไม่ปรากฏ) | (ยังไม่ปรากฏ) | ซามูไรบุโซ |
| no1-044 | เมกะ | คาจิคิ ชินเคนโอ | คาจิคิ อิตโตะ เรียวดัน 3300 | 2500 | (ยังไม่ปรากฏ) | (ยังไม่ปรากฏ) | คาจิคิ อิปปอน ดูริ (ไม้คันเบ็ดที่กำลังตกปลาคาจิคิอยู่) |
| no1-045 | เมกะ | เอนจินโอ | โกออนกรังปรีซ์ 2900 | 3200 | (ยังไม่ปรากฏ) | (ยังไม่ปรากฏ) | จูนอัพ |
| no1-046 | เมกะ | เอนจินโอ | โกออนกรังปรีซ์ 2600 | 3400 | (ยังไม่ปรากฏ) | (ยังไม่ปรากฏ) | เอนจิน โนะ โอ (ราชันย์แห่งเครื่องยนต์) |
| no1-047 | เมกะ | ซันวัลคันโรโบ | ออโรร่า พลาสม่า คาเอชิ 3000 | 3000 | (ยังไม่ปรากฏ) | (ยังไม่ปรากฏ) | แกรนด์ครอส |
เมกะ (โรโบ) การ์ด > รุ่นที่ 2

| รหัส | สถานะ | ตัวละคร | ท่าไม้ตาย / ส่วนเกี่ยวข้อง และค่าพลังเบื้องต้น | ความแข็งแกร่ง | สังกัต | ไดซ์ | เรนเจอร์สกิล |
| --- | --- | --- | --- | --- | --- | --- | --- |
| no2-044 | เมกะ | โกเซย์เกรท | เกรท อิมแพ็ค 3100 | 3100 | (ยังไม่ปรากฏ) | (ยังไม่ปรากฏ) | โกเซย์เกรท โคริน! |
| no2-045 | เมกะ | โกเซย์เกรท | เกรท อิมแพ็ค 3000 | 3000 | (ยังไม่ปรากฏ) | (ยังไม่ปรากฏ) | โกเซย์เทนชิ โนะ ทาโยเรรุนาคามะ (กลุ่มผู้อ้อนวอนต่อเทพสวรรค์โกเซย์เทนชิ) |
| no2-046 | เมกะ | สกายอิค โกเซย์เกรท | สกายอิค สไตรค์ 3100 | 2800 | (ยังไม่ปรากฏ) | (ยังไม่ปรากฏ) | โกเซย์เทนชิ โนะ ทาโยเรรุนาคามะ (กลุ่มผู้อ้อนวอนต่อเทพสวรรค์โกเซย์เทนชิ) |
| no2-047 | เมกะ | ดาต้า'ส ไฮเปอร์ | ไฮเปอร์ เฮดเดอร์ สไตรค์ 3600 | 2400 | (ยังไม่ปรากฏ) | (ยังไม่ปรากฏ) | จูโกะ โนะ เฮดเดอร์ งะ ทสึโดโทคิ (การพบกันระหว่างเฮดเดอร์ทั้ง15หัว) |
| no2-048 | เมกะ | ดาต้า'ส ไฮเปอร์ | ดาต้า'ส ไดนามิค แครช 2800 | 3200 | (ยังไม่ปรากฏ) | (ยังไม่ปรากฏ) | ไฮเปอร์ เชนจ์ |
| no2-049 | เมกะ | ดาต้า'ส ไฮเปอร์ | ดาต้า'ส เฮดบัต 3000 | 2900 | (ยังไม่ปรากฏ) | (ยังไม่ปรากฏ) | โบคุ ,ดาต้า'ส เดสึ(ตัวผม,มีชื่อว่าดาต้า'ส ครับ) |
| no2-050 | เมกะ | ชินเคนโอ | อัปฮาเรกิริ 2800 | 3000 | (ยังไม่ปรากฏ) | (ยังไม่ปรากฏ) | เทนคะ โทอิซ (เป็นหนึ่งในใต้หล้า) |
| no2-051 | เมกะ | โทระ ชินเคนโอ | 2800 | 3000 | (ยังไม่ปรากฏ) | (ยังไม่ปรากฏ) | เทนคะ มุโซ (อาวุธไร้เทียมทานในใต้หล้า) |
| no2-052 | เมกะ | เทนคู ชินเคนโอ | ไดชินเคน เทนคูคาราทาเคะวาริ 3000 | 3400 | (ยังไม่ปรากฏ) | (ยังไม่ปรากฏ) | ซามูไร กัตไท |
| no2-053 | เมกะ | เอนจินโอ | โกออน เซอร์กิต 2200 | 3600 | (ยังไม่ปรากฏ) | (ยังไม่ปรากฏ) | มิทไท โนะ เอนจิน โตะ ซันนิน โนะ โคโคโระ (จิตใจของคนทั้ง3คนกับเอนจินทั้ง3เครื่อง) |
| no2-054 | เมกะ | เดกะเรนเจอร์โรโบ | จัสติ สแปลชเชอร์ 2200 | 3700 | (ยังไม่ปรากฏ) | (ยังไม่ปรากฏ) | บิลล์ อัพ |
โปรโมชั่นการ์ด

| รหัส | สถานะ | ตัวละคร | ท่าไม้ตาย / ส่วนเกี่ยวข้อง และค่าพลังเบื้องต้น | ความแข็งแกร่ง | พลังการโจมตี | สังกัด | ไดซ์ | เรนเจอร์สกิล |
| --- | --- | --- | --- | --- | --- | --- | --- | --- |
| P-001 | เรนเจอร์ | ชินเคนเรด | เฮียกกะเรียวรัน 1700 | 460 | 390 | LAND | (ยังไม่ปรากฏ) | ชินเคนเจอร์,ไมรุ!! |
| P-002 | เรนเจอร์ | โกเซย์เรด | ดราก้อนบัลเล็ต 1600 | 490 | 400 | SKY | (ยังไม่ปรากฏ) | (ยังไม่ปรากฏ) |
| P-003 | เรนเจอร์ | ชินเคนเรด | แมนแทนกัน 1800 | 440 | 410 | LAND | (ยังไม่ปรากฏ) | กินมาคุ BANG!! (ฉบับจอเงิน BANG!!) |
| P-004 | เรนเจอร์ | โกเซย์แบล็ค | สเน็กบัลเล็ต 1600 | 580 | 330 | LAND | (ยังไม่ปรากฏ) | (ยังไม่ปรากฏ) |
| P-005 | เรนเจอร์ | โกเซย์เรด | ดราก้อนบัลเล็ต 2000 | 380 | 300 | SKY | (ยังไม่ปรากฏ) | (ยังไม่ปรากฏ) |
| P-006 | เรนเจอร์ | โกเซย์เรด | ดราก้อนบัลเล็ต 1800 | 430 | 340 | SKY | (ยังไม่ปรากฏ) | (ยังไม่ปรากฏ) |
| P-007 | เรนเจอร์ | โกเซย์เรด | เรดเบรก 1900 | 500 | 300 | SKY | (ยังไม่ปรากฏ) | (ยังไม่ปรากฏ) |
| P-008 | เรนเจอร์ | โกเซย์พิงค์ | พิงค์ทริค 1300 | 400 | 310 | SKY | (ยังไม่ปรากฏ) | (ยังไม่ปรากฏ) |
| P-009 | เรนเจอร์ | โกเซย์แบล็ค | แบล็คแอ็กแท็ค 1800 | 470 | 300 | LAND | (ยังไม่ปรากฏ) | (ยังไม่ปรากฏ) |
| P-010 | เรนเจอร์ | โกเซย์เยลโล่ | เยลโล่ซ็อค 1500 | 350 | 300 | LAND | (ยังไม่ปรากฏ) | (ยังไม่ปรากฏ) |
| P-011 | เรนเจอร์ | โกเซย์บลู | บลูเชค 1300 | 400 | 350 | SEA | (ยังไม่ปรากฏ) | (ยังไม่ปรากฏ) |
| P-060 | เรนเจอร์ | โกไคเรด | ซาเวจ จิฟ 2200 | 450 | 500 | SEA | (ยังไม่ปรากฏ) | โมเอรุโทชิ (ต่อสู้ด้วยจิตวิญญาณอันร้อนแรง) |
| P-061 | เรนเจอร์ | โกไคบลู | ซาเวจ แทงโก้ 2100 | 450 | 450 | SEA | (ยังไม่ปรากฏ) | มิไรเฮะ โนะ มิจิ (หนทางสู่อนาคต) |
| P-062 | เรนเจอร์ | โกไคกรีน | ซาเวจ ปาโซเดเบล 1900 | 550 | 350 | SEA | (ยังไม่ปรากฏ) | ยูคิอารุทาทาไค (นักรบที่กล้าหาญ) |
กัมบาไรด์เควสต์
งานเปิดตัว เทนโซ เซนไท โกเซย์เจอร์
ขบวนการซามูไรชินเคนเจอร์ VS โกออนเจอร์ ฉบับจอเงิน BANG!
นิตยสาร เทเลบิแมกกาซีน ฉบับเดือนกันยายน ค.ศ. 2010
แม็คโดนัลด์
อิมิสึวาซะ การ์ด แคมเปญ

อิมิสึวาซะ การ์ด แคมเปญ เป็นโปรโมชั่นพิเศษที่เกิดขึ้นในการ์ดรุ่นที่4ของไดซ์โอ โดยตัวการ์ดมีความพิเศษที่โกเซย์เจอร์ทั้ง5คนจะการสามารถใช้ท่าไม้ตายและอาวุธของขบวนการนักสู้รุ่นพี่ได้อย่างแนบเนียนเสมือนนักสู้ตัวจริงปรากฏตัว รวมไปถึงค่าพลังการโจมตีของการ์ดพิเศษยังมีพลังที่เทียบเท่ากับการ์ดของนักสู้คนๆนั้น
| รหัส | สถานะ | ตัวละคร | ท่าไม้ตาย / ส่วนเกี่ยวข้อง และค่าพลังเบื้องต้น | ความแข็งแกร่ง | พลังการโจมตี | สังกัต | ไดซ์ | เรนเจอร์สกิล |
| --- | --- | --- | --- | --- | --- | --- | --- | --- |
| 4-062 | เรนเจอร์ | โกเซย์เรด | เรกกะไดซันโต 2100 | 500 | 450 | SKY | (ยังไม่ปรากฏ) | อาวุธของชินเคนเรด |
| 4-063 | เรนเจอร์ | โกเซย์เรด | ซาเบล สเตรท 2100 | 450 | 500 | SKY | (ยังไม่ปรากฏ) | อาวุธของโกออนเรด |
| 4-064 | เรนเจอร์ | โกเซย์เรด | ฮิบะ ไกชิ 2400 | 450 | 500 | SKY | (ยังไม่ปรากฏ) | อาวุธของวัลอีเกิ้ล |
| 4-065 | เรนเจอร์ | โกเซย์เรด | วิป รัช 2200 | 500 | 550 | SKY | (ยังไม่ปรากฏ) | อาวุธของอาคะเรนเจอร์ |
| 4-066 | เรนเจอร์ | โกเซย์พิงค์ | อิยาริงก์ บาคุดัน 1800 | 400 | 450 | SKY | (ยังไม่ปรากฏ) | อาวุธของโมโมเรนเจอร์ |
| 4-067 | เรนเจอร์ | โกเซย์แบล็ค | มิโดเมอร์แรงคัตเตอร์ 2000 | 600 | 400 | LAND | (ยังไม่ปรากฏ) | อาวุธของมิโดเรนเจอร์ |
| 4-068 | เรนเจอร์ | โกเซย์เยลโล่ | อาโอซัน คุดาคิ 1800 | 700 | 400 | LAND | (ยังไม่ปรากฏ) | อาวุธของคิเรนเจอร์ |
| 4-069 | เรนเจอร์ | โกเซย์บลู | เรนโซคุ บลูเชอร์รี่ 1900 | 400 | 500 | SEA | (ยังไม่ปรากฏ) | อาวุธของอาโอเรนเจอร์ |
แหล่งข้อมูลอื่น

Dice-o official website
วัดพิชิตปิตยาราม

| วัดพิชิตปิตยาราม |
| --- | --- |

ชื่อสามัญ: วัดพิชิตปิตยาราม, วัดโกกนุท, วัดคลองสิบสาม
ที่ตั้ง: ตำบลบึงน้ำรักษ์ อำเภอธัญบุรี จังหวัดปทุมธานี
ประเภท: วัดราษฎร์
นิกาย: มหานิกาย
พระประธาน: หลวงพ่อเล็ก
 สถานีย่อยพระพุทธศาสนา
วัดพิชิตปิตยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงน้ำรักษ์ อำเภอธัญบุรี จังหวัดปทุมธานี มีที่ดินตั้งวัดเนื้อที่ 10 ไร่ ทางทิศเหนือติดต่อกับโรงเรียนวัดพิชิตปิตยาราม ทางทิศตะวันออกติดต่อกับคลองระพีพัฒน์
วัดพิชิตปิตยารามสร้างขึ้นเมื่อ พ.ศ. 2429 โดยที่มีขุนอมรภักดี (โก๋) ภรรยามีนามว่า นุท เป็นผู้ดำเนินการสร้างวัดขึ้นในที่ดินของกรมหมื่นพิชิตปรีชากร ชาวบ้านขนานนามว่า วัดโกกนุท ครั้นต่อมา พ.ศ. 2464 ทางคณะสงฆ์ได้เปลี่ยนชื่อมาเป็น "วัดพิชิตปิตยาราม" เพื่อเป็นเกียรติอนุสรณ์แก่กรมหมื่นพิชิตปรีชากร แต่ชาวบ้านนิยมเรียกว่า วัดคลองสิบสาม เพราะอยู่ใกล้กับคลองสิบสาม วัดพิชิตปิตยารามได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 เขตวิสุงคามสีมากว้าง 10 เมตร ยาว 40 เมตร ได้ผูกพัทธสีมาเมื่อวันที่ 24 มกราคม พ.ศ. 2515 ด้านการศึกษา ได้เปิดสอนพระปริยัติธรรมตั้งแต่ พ.ศ. 2512
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 14.50 เมตร สร้างเมื่อ พ.ศ. 2514 กุฏิสงฆ์จำนวน 6 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ วิหาร ศาลาท่าน้ำ ศาลาบำเพ็ญกุศล ฌาปนสถาน หอระฆัง ปูชนียวัตถุมีพระประธานในอุโบสถนามว่า หลวงพ่อเล็ก หน้าตักกว้าง 1 ศอก 9 นิ้ว เป็นพระพุทธรูปปางมารวิชัยศิลปะรัตนโกสินทร์ตอนต้น